Opinjoni tal-Kumitat Ekonomiku u Soċjali Ewropew dwar “Żviluppi strateġiċi fil-politika industrijali sal-2030, bil-ħsieb li tissaħħaħ il-kompetittività u d-diversità tal-bażi industrijali fl-Ewropa u ssir enfasi fuq il-prestazzjoni fit-tul fi ħdan il-ktajjen tal-valur mondjali”

(opinjoni esploratorja mitluba mill-Presidenza Awstrijaka)

(2019/C 62/03)

Relatur: Carlos TRIAS PINTÓ Korelatur: Gerald KREUZER

Konsultazzjoni Il-Presidenza Awstrijaka tal-Kunsill, 12.2.2018 Bażi legali Artikolu 304 tat-Trattat dwar il-Funzjonament tal-Unjoni Ewropea Korp kompetenti Kummissjoni Konsultattiva dwar il-Bidliet Industrijali (CCMI) Adottata fis-CCMI 25.9.2018 Adottata fil-plenarja 17.10.2018 Sessjoni plenarja Nru 538 Riżultat tal-votazzjoni (favur/kontra/astensjonijiet) 158/9/4

1. Konklużjonijiet u rakkomandazzjonijiet

1.1. Il-politika industrijali għandha tidentifika u tippermetti opportunitajiet għas-sostenibbiltà globali u t-tkabbir futur inklużiv. Ħadd ma għandu jitħalla jaqa’ lura.

1.2. L-Ewropa għandha żżomm l-ambizzjoni tagħha sabiex tirrestawra s-sehem tal-produzzjoni industrijali għal-livelli preċedenti, filwaqt li tirfina dan il-għan permezz ta’ indikaturi ewlenin tal-prestazzjoni. Il-politika industrijali tal-Ewropa (bejn id-DĠ, l-Istati Membri, ir-reġjuni) jeħtieġ li tittejjeb, bħala parti mill-ktajjen ta’ valur transkonfinali kumplessi f’suq dejjem aktar globalizzat. Hemm il-ħtieġa għal approċċ olistiku sabiex jiġu rrikonċiljati l-isfidi relatati ma’ tkabbir, klima, ambjent u problemi soċjetali f’disinn ta’ “tranżizzjoni ġusta” , filwaqt li jkunu konnessi b’mod effettiv l-ixpruni nazzjonali u dawk tal-UE.

1.3. Ir- rEUnaissance tal-Ewropa tfisser pjan regolatorju komplut għall-industrija Ewropea, l-integrazzjoni tal-politika industrijali fil-politiki kollha tal-UE, is-sostenn lill-industrija sabiex tittrasforma u tagħmel lill-Ewropa l-akbar ekonomija tal-għarfien, il-ġenerazzjoni ta’ valur miżjud industrijali permezz tal- kreattività u d-disinn intelliġenti, l-innovazzjoni soċjali u t-trawwim ta’ mudelli industrijali sostenibbli u inklużivi ġodda (il-marka Made in Europe).

1.4. Jekk il-politiki tal-UE dwar il-klima u l-Ekonomija Ċirkolari huma li joħolqu l-impjiegi fl-Ewropa, huwa kruċjali li l-partijiet prinċipali tal-katina tal-valur li tippermetti dawk il-politiki tkun tinsab fl-Ewropa. Għalhekk, huwa importanti li l-Istrateġija tal-UE tirrikonoxxi l-importanza tal-ktajjen tal-valur u tindirizza miżuri ambizzjużi sabiex dawn tiżviluppahom ulterjorment. Aktar milli tiffoka fuq setturi individwali, l-Istrateġija għandha tiżgura kundizzjonijiet tal-operat attraenti fl-Ewropa. Sabiex ikun żgurat ir-rwol kontinwu tal-Ewropa fl-ekonomija globali, il-miżura ta’ suċċess għandha tkun il-potenzjal li r-rabtiet individwali Ewropej tal-katina tal-valur jiġu integrati fil-ktajjen ta’ valur mondjali, jiġifieri l-fornituri Ewropej għandhom ikunu jistgħu jikkompetu globalment u mhux biss fl-Ewropa.

1.5. It-titjib fl-edukazzjoni u fit-taħriġ għal impjiegi u servizzi ġodda għandu wkoll jiġi interkonness mill-qrib mal-politiki R+Ż+i u mal-ħolqien ta’ tagħlim imsejjes fuq ix-xogħol, filwaqt li l-Aġenda għall-Ħiliet ( 1 ) tiġi estiża għal setturi industrijali ewlenin ġodda, bħall-kostruzzjoni, l-azzar, il-karta, it-teknoloġiji ekoloġiċi u l-enerġiji rinnovabbli, il-manifattura u t-tbaħħir marittimu.

1.6. Sabiex tiġi żgurata t-tmexxija teknoloġika tal-Ewropa, il-KESE jirrakkomanda wkoll li jiżdiedu l-investimenti f’teknoloġiji li jibdlu r-regoli u f’dawk fixkiela bħall-intelliġenza artifiċjali u r-robotika, l-Internet tal-oġġetti, l-analitika tad-data, l-istampar 3D, in-nanomaterjali u l-materjali ġodda, ir-realtà virtwali mtejba, il-bijoekonomija, l-ikel sostenibbli, it-teknoloġiji diġitali, in-newroteknoloġiji, in-nanoelettronika, l-esplorazzjoni tal-oċean u tal-ispazju, eċċ.

1.7. Il- qafas finanzjarju pluriennali tal-2021-2027 għandu jagħmel l-aktar provvediment speċifiku u ddettaljat possibbli sabiex ir-riżorsi baġitarji addizzjonali jiġu allokati għal kull settur individwali, b’mod partikolari għall-politiki ta’ koeżjoni u dawk tar-R+Ż+i.

1.8. Il-KESE jenfasizza li l- governanza istituzzjonali għandha tittejjeb, inkluż fil-valutazzjoni tal-impatt tagħha, mhux biss l-impatt ekonomiku iżda anke l-impatt ambjentali u soċjetali tul il-katina kollha tal-valur.

1.9. tassonomija ta’ finanzi sostenibbli li torjenta mill-ġdid l- iffrankar responsabbli lejn investimenti sostenibbli , filwaqt li ssaħħaħ l-Investimenti Strateġiċi Ewropej (kombinazzjoni tajba tal-Fond maħsub InvestEU u ta’ sorsi finanzjarji privati). Sabiex il-katina kollha tal-valur industrijali ssir aktar sostenibbli, il-KESE jappoġġja bis-sħiħ il-pjan direzzjonali tal-Kummissjoni dwar il-finanzjament tat-tkabbir sostenibbli ( 2 ) , il-bini ta’li torjenta mill-ġdid l-, filwaqt li ssaħħaħ l-Investimenti Strateġiċi Ewropej (kombinazzjoni tajba tal-Fond maħsub InvestEU u ta’ sorsi finanzjarji privati).

1.10. Il-KESE, għal darb’oħra, qiegħed jappoġġja bis-sħiħ ir- regola tad-deheb dwar l-investiment pubbliku , mhux biss fil-kofinanzjament ta’ proġetti ta’ investiment strateġiku iżda anke fil-proġetti kollha ta’ investiment sostenibbli fir-rigward tal-progress pożittiv tas- sistema ta’ klassifikazzjoni tal-UE għall-attivitajiet sostenibbli (jew tassonomija), sabiex jingħataw opportunitajiet ġodda ta’ żvilupp lil dawk il-pajjiżi Ewropej l-aktar milquta mill-kriżi.

1.11. Strumenti finanzjarji : Il-ħolqien ta’ kundizzjonijiet ekwi, il-forniment ta’ fondi pubbliċi għal proġetti ta’ skala industrijali (sa 75 % jew aktar, jekk iġġustifikat, tal-ispiża tal-investiment), self preferenzjarju miżjud u l-aċċess għall-kreditu. L-aċċess għall-għotjiet pubbliċi għal azzjonijiet li jiffukaw fuq “it-tneħħija tar-riskji” fir-rigward ta’ proġetti rivoluzzjonarji b’riskju intrinsikament għoli.

1.12. privattivi , probabbilment b’riżultat ta’ pressjoni regolatorja L-aktar setturi produttivi (bl-ogħla valur miżjud) huma wkoll dawk bl-ogħla livell ta’ innovazzjoni. Barra minn hekk, dawk is-setturi li huma soġġetti għal regolamentazzjoni ambjentali aktar strinġenti huma kkaratterizzati wkoll minn livelli ogħla ta’, probabbilment b’riżultat ta’ pressjoni regolatorja ( 3 )

1.13. Xprun ewlieni tal-ispiża regolatorja huwa l-implimentazzjoni tal-politiki tal-UE permezz ta’ Atti Delegati jew ta’ Implimentazzjoni . Il-proċeduri teknokratiċi ta’ konformità mingħajr ma jiddefinixxu l-aktar modi kosteffikaċi sabiex jinkisbu l-eżiti regolatorji mixtieqa qed inaqqsu l-kapaċità tal-innovazzjoni tal-atturi industrijali, b’mod partikolari l-SMEs.

1.14. L-iżvilupp sostenibbli u l-kompetittività jridu jimxu id f’id. Il-KESE jappella li l-istandards tal-prodotti li jridu jkunu stabbiliti fl-UE jridu jiġu ssodisfati kemm minn produtturi domestiċi kif ukoll minn dawk barranin u huma infurzabbli fuq il-fruntiera. Għalhekk, l-importazzjonijiet ta’ prodotti li ma jirrispettawx ir-regoli ambjentali u soċjali jfissru li s-setturi industrijali tal-UE jiffaċċjaw ostakoli serji biex jirrispondu għall-ħtiġijiet u għall-ħtiġijiet tas-soċjetà fir-rigward tas-sostenibbiltà.

1.15. Prinċipji tan-NU dwar in-Negozju u d-Drittijiet tal-Bniedem Il-KE għandha timmonitorja b’mod strett l-implimentazzjoni xierqa tal-Ftehimiet ta’ Kummerċ Ħieles (FTAs) tal-UE, inklużi regoli sempliċi u ċari. Il-kapitoli tas-sostenibbiltà fl-FTAs iridu jippromovu l-implimentazzjoni tal-istandards tax-xogħol tal-ILO u l- ( 4 ) , filwaqt li jistabbilixxu kundizzjonijiet trasversali minimi li ma jistgħux jiġu sostitwiti (id-drittijiet ta’ gruppi vulnerabbli, governanza fiskali tajba, eċċ.) Ir-reċiproċità fir-relazzjonijiet kummerċjali (eż. l-investimenti, l-akkwist pubbliku, is-sussidji) għandha tkun garantita.

1.16. Djalogu soċjali usa’ f’livelli differenti huwa meħtieġ sabiex ikunu analizzati u provduti tweġibiet konġunti kif xieraq lill-ktajjen ta’ valur mondjali f’kumpaniji sostenibbli fejn il-ħaddiema għandhom vuċi.

1.17. Il-KESE jistieden lill-Kummissjoni Ewropea sabiex tistabbilixxi l-kompetittività u t-tmexxija industrijali bħala prijorità politika ewlenija u tagħti bidu għal Programm ta’ Strateġija Industrijali tal-UE. Huwa jħeġġeġ lill-Kummissjoni sabiex tippubblika rapport annwali dwar ir-riżultati tal-Istrateġija Industrijali tal-UE u li jmiss l-oqsma politiċi rilevanti kollha tal-Kummissjoni.

2. Megatendenzi – Dinja waħda biss

2.1. Illum l-industrija qed tiffaċċja trasformazzjoni profonda fir-rigward ta’ ambitu enormi tat-trasformazzjoni diġitali u ekonomija b’livell baxx ta’ emissjonijiet ta’ karbonju. L-enerġija rinnovabbli se tissostitwixxi l-karburanti fossili, id-data qed issir il-materja prima dominanti ġdida u l-Internet (tal-oġġetti) sar l-aktar mod importanti biex nikkomunikaw. Mudelli ta’ produzzjoni lineari se jwasslu għal aktar sistemi ċirkolari ta’ produzzjoni-konsum-riċiklaġġ, filwaqt li l-produzzjoni tal-massa ser tkun sostitwita minn proċessi ta’ produzzjoni mfasslin apposta. Industrija moderna tfisser produzzjoni u innovazzjoni f’netwerk ta’ atturi li jikkooperaw mill-qrib minn intrapriżi kbar sa dawk żgħar u ta’ daqs medju, li jestendu sa servizzi konnessi tul il-katina tal-valur. L-għarfien ħa post ix-xogħol jew il-kapital bħala l-aktar fattur importanti. L-istrateġija industrijali fit-tul tal-Ewropa għandha tintegra dawn l-isfidi (fixkiela) sabiex tidħol ġo fażi li fl-istorja tal-bniedem tista’ tiġi mqabbla biss mal-bidla mill-era Palaeolitika għal dik Neolitika: l-era Infolitika ( 5 )

2.2. Il-maġġoranza tar-riċerka akkademika twissi li 20-50 % tal-impjiegi , skont is-settur involut, se jiġu sostitwiti mir-robotika u mit-teknoloġiji bejn wieħed u ieħor fl-2030 , skont is-settur involut, se jiġu sostitwiti mir-robotika u mit-teknoloġiji bejn wieħed u ieħor fl-2030 ( 6 ) . Madankollu, se jinħolqu impjiegi ġodda, għalkemm b’disparità akbar f’termini ta’ ġeografija, setturi u ħiliet. L-isfida li qed tiffaċċja l-politika industrijali Ewropea hija li tipprevjeni lill-UE, lir-reġjuni u liċ-ċittadini tagħha milli jiġu esklużi.

2.3. It-trasformazzjoni diġitali qed tħalli effett fuq ir-riżorsi ewlenin kollha tal-industrija: naturali u ambjentali, tax-xogħol u tal-kapital (fiżiċi, teknoloġiċi u istituzzjonali). Sabiex timmaniġġja l-effetti soċjali tagħha kif xieraq, hemm il-ħtieġa għal viżjoni komprensiva u valutazzjoni ġdida tar-riżorsi ewlenin jew tal-istokkijiet tal-kapital li minnhom se jgħaddu l-flussi ewlenin tal-introjtu, pajjiż b’pajjiż u settur b’settur.

2.4. Sezzjonijiet kbar tal-industrija tal-Ewropa qed ikunu dejjem aktar dipendenti fuq l-esportazzjonijiet esterni jew huma parti minn ktajjen ta’ valur transkonfinali kumplessi f’suq dejjem aktar globalizzat. Fl-istess ħin, l-UE qed tħabbat wiċċha mat-tixrid ta’ politiki “America First”, li jirriżultaw f’riskju dejjem jikber ta’ gwerer kummerċjali li minnhom mhu se jkun hemm l-ebda rebbieħa, iżda biss telliefa. Huma wkoll theddida għall-ordni ekonomiku multilaterali ta’ wara l-gwerra. Finalment, hemm iż-żieda ta’ mudelli ekonomiċi ċentralizzati mmexxija mill-istat.

2.5. Tranżizzjoni ġusta lejn industrija aktar sostenibbli lejn l-2050 ( 7 ) teħtieġ li l-Ewropa tiffaċċja l-isfidi li ġejjin: — Tibdil fil-klima kontinwu u kundizzjonijiet ambjentali li sejrin għall-agħar — It-tnaqqis tar-riżorsi naturali tad-dinja u t-telfien tal-bijodiversità — Id-diġitalizzazzjoni ta’ ħafna mis-setturi industrijali se ċċajpar il-fruntieri bejn l-industriji u bejn id-dinja fiżika u dik virtwali, tiftaħ is-setturi għal min jidħol ġdid bi tnaqqis ta’ xogħol manwali bħala konsegwenza — L-inugwaljanzi soċjali, inkluża l-polarizzazzjoni dejjem tikber fuq is-suq tax-xogħol u l-qgħad fost iż-żgħażagħ, persuni li jibqgħu lura fir-reġjuni b’industriji li sejrin lura — Telf ta’ fiduċja pubblika fil-gvern, fl-istabbiliment politiku, fl-UE u fl-istrutturi ta’ governanza tagħha, kif ukoll f’istituzzjonijiet oħrajn — Tibdil demografiku: tixjiħ, migrazzjoni, tkabbir qawwi tal-popolazzjoni dinjija u kuxjenza ambjentali ġdida — Konċentrazzjoni tal-popolazzjoni fi bliet kbar ħafna, b’integrazzjoni ta’ netwerks tal-infrastruttura, intelliġenza artifiċjali, tagħlim awtomatiku u tagħlim profond — Ċaqliq fil-preferenzi tal-konsumatur (il-bidla fl-imġiba tal-konsumatur, aktar kuxjenza ambjentali, regolamentazzjoni tal-imġiba tal-konsumatur mill-awtoritajiet pubbliċi).

Viżjoni fit-tul għandha tikkontempla dawn ix-xejriet kollha b’mod simultanju. Il-fehim tal-isfidi u ta’ kif għandhom jiġu ttrasformati f’opportunitajiet se tkun prijorità ewlenija għall-politika industrijali tal-Ewropa. Id-disinn kumpless tat-tweġibiet jirrikjedi l-involviment tal-partijiet ikkonċernati kollha rilevanti, b’responsabbiltà kondiviża. Is-suċċess tiegħu jiddependi fuq l-isforzi u l-kooperazzjoni tal-istituzzjonijiet tal-UE, l-Istati Membri, ir-reġjuni u l-aktar importanti r-rwol attiv tal-industrija nnifisha.

3. It-tranżizzjoni: UE impenjata li żżomm il-kompetittività permezz tas-sostenibbiltà

3.1. Sabiex tindirizza l-isfidi multipli mingħajr preċedent li trid tiffaċċja l-industrija, l-Ewropa għażlet li ssaħħaħ il-kompetittività tagħha billi ttejjeb il-kwalità tal-prodotti u tas-servizzi tagħha, timplimenta strateġija ta’ differenzjazzjoni skont ir-reġjuni u s-setturi industrijali bil-għan li tiġġenera t-tkabbir u l-impjiegi permezz tal-valur miżjud mill- kreattività u d-disinn intelliġenti , l-innovazzjoni soċjali u l-mudelli industrijali sostenibbli u inklużivi ġodda .

3.2. Fl-Ewropa, diġà qed jidhru xi indikaturi inkoraġġanti, bħas-sehem tagħha ta’ 40 % ta’ privattivi tad-dinja fit-teknoloġiji rinnovabbli. Madankollu, qed jirriżultaw spariġġi ġodda u serji bejn il-funzjonijiet edukattivi u ta’ taħriġ, l-inizjattivi kummerċjali u l-ħiliet ġodda meħtieġa mill-industrija.

3.3. Tnaqqis ewlieni ieħor fl-iżvilupp industrijali madwar l-Ewropa jista’ jiġi spjegat min- natura fframmentata tal-politiki tal-Unjoni Ewropea, kemm f’termini ġeografiċi kif ukoll settorjali. Li nitbiegħdu mit-28 politika differenti attwali għal kull settur industrijali lejn fokus globali għall-politika industrijali tal-UE jirrikjedi sinkronizzazzjoni mal-miżuri sabiex jitkomplew l-UEM (l-unjoni fiskali u bankarja b’mod partikolari), l-iżvilupp ta’ suq mifrux fuq l-Ewropa kollha għall-kapital ta’ riskju u l-adozzjoni ta’ mudell finanzjarju sostenibbli, li jiżgura tkabbir ibbilanċjat u armonizzat fl-Unjoni Ewropea kollha.

3.4. Il-fehim jekk żieda fl-innovazzjoni ekoloġika ttejjibx l-innovazzjoni f’setturi oħrajn, kif ukoll l-effetti tagħha fuq il-prezzijiet tal-input industrijali, huwa pass importanti lejn il-valutazzjoni tal-effetti ta’ politika ambjentali fuq il-kompetittività tal-pajjiżi kif ukoll għal pjanar aħjar ta’ politika ambjentali.

3.5. Dan jirrikjedi wkoll fokus b’saħħtu fuq il-potenzjal tal-SMEs fl-oqsma li jipprovdu servizzi innovattivi ta’ livell għoli bbażati fuq l-għarfien. Ġeneralment, l-innovazzjoni fl-Ewropa spiss tirriżulta minn strutturi żgħar, u l-esportazzjoni ta’ servizzi ta’ livell għoli bbażati fuq l-għarfien għandha rwol ta’ pijunier għall-pożizzjonament tas-suq ta’ industriji relatati.

3.6. Jekk l-Ewropa trid tikseb lura t-tmexxija tal-industrija tal-għarfien jew tal-kapital intanġibbli, il-kooperazzjoni industrijali u l-koordinazzjoni bejn l-Istati Membri huma kruċjali fl-iżvilupp tal-innovazzjoni Ewropea. Il-KESE jixtieq jenfasizza l-importanza ta’ Interess Ewropew Komuni, sħubijiet pubbliċi privati innovattivi u ta’ kooperazzjoni reġjonali fl-istrateġiji kollha ta’ speċjalizzazzjoni intelliġenti.

4. Strateġija globali u olistika

4.1. L-ekonomiji li huma involuti b’mod aktar intensiv fil-ktajjen tal-valur mondjali (GVCs) huma aħjar biex joħolqu valur miżjud. Konsegwentement, l-UE għandha topponi n-neoprotezzjoniżmu b’determinazzjoni akbar, peress li dan jista’ jaggrava l-imblukkar reċenti tat-tkabbir tal-involviment f’dawn il-ktajjen.

4.2. Hemm opportunità sabiex il- ktajjen ta’ valur mondjali jintrabtu man- nisġa ekonomika lokali , billi jitrawwem l-iżvilupp tal-ekonomiji lokali, flimkien ma’ teknoloġiji fixkiela (block chain, stampaturi 3D, robotika, l-Internet tal-Oġġetti, ħżin tal-enerġija, enerġija rinnovabbli, big data, bijoloġija ġenetika, nanoteknoloġija, eċċ.), b’fokus inklużiv: dawn jistgħu jwittu t-triq ukoll għall-produzzjoni lokali b’inputs bi prezz aktar baxx, speċjalment jekk jiġi adottat (u regolat sew) il-profil tal- prosumatur , filwaqt li jkun promoss l-iżvilupp ta’ mikronegozji produttivi u inklużivi f’komplementarjetà mal-ktajjen ewlenin ta’ valur mondjali.

4.3. Il-mudell il-ġdid tas- sostenibbiltà bħala fattur għall-kompetittività , immirat lejn approċċ fit-tul, għandu l-għan li jimmobilizza, jallinja u jiżgura riżorsi pubbliċi u privati suffiċjenti sabiex jintlaħqu l-għanijiet stabbiliti fil-politiki tal-UE. Il-provvista ta’ riżorsi suffiċjenti hija kruċjali sabiex tiġi żgurata trasformazzjoni ġusta, ibbilanċjata u inklużiva, li fiha ħadd ma jitħalla barra jew jiġi eskluż mill-kundizzjonijiet tal-kompetizzjoni, u li fiha, l-interessi pubbliċi bħall-protezzjoni tal-konsumatur, is-saħħa, is-sigurtà u l-kwalità jibqgħu prijoritajiet għoljin.

4.4. L-inizjattivi u l-alleanzi settorjali tal-industrija Ewropea sabiex tiġi ffurmata l- Aġenda l-Ġdida għall-Ħiliet u jitfassal katalgu ta’ inizjattivi strutturati tajjeb biex jissaħħu jew jiġu aġġustati l-programmi eżistenti (Erasmus+ l-Aġenda Ewropea Ġdida għall-Kultura, eċċ.) u jiġu implimentati programmi ġodda jridu jilħqu l-UE-27 fl-intier tagħha malajr kemm jista’ jkun, filwaqt li jiġu żgurati d-diversità ġeografika u l-involviment mill-qrib tal-awtoritajiet lokali.

4.5. Fl-istess ħin, il-KESE jappoġġja bis-sħiħ l-isforz biex jiġu stabbiliti forums ta’ djalogu mal-partijiet ikkonċernati , l-iżvilupp konġunt ta’ strateġiji innovattivi u skemi pilota ta’ valur illustrattiv, l-esperimentazzjoni konġunta, l-iskambju tal-aħjar prattiki u r-rieda li proġetti jiġu segwiti u evalwati fid-dettall. Jirrimarka wkoll l-atturi kollha fil-katina tal-valur industrijali, bħalma għandhom jiġu involuti l-konsumaturi. F’dan ir-rigward għandhom jissemmew ir-Roundtable Industrijali ta’ Livell Għoli, il-Grupp ta’ Livell Għoli dwar Industriji li Jużaw Ħafna Enerġija u l-Grupp ta’ Livell Għoli dwar il-Kompetittività u t-Tkabbir.

4.6. Huwa essenzjali li tittejjeb il-kapaċità tal-UE biex tinvesti u tnaqqas id-distakk bejn il-formulazzjoni ta’ politiki settorjali u l-investiment finanzjarju magħmul, billi jiżdiedu l-allokazzjoniet għall-FEIS 2.0 u l-fondi strutturali relatati mal-investiment sabiex jintlaħqu reġjuni u popolazzjonijiet li waqgħu lura matul is-snin tal-kriżi, u s-surplus reċenti tal-UE u dak tal-awtoritajiet pubbliċi jiġu kanalizzati f’investiment li jimmodernizza l-infrastruttura industrijali tagħna u b’hekk jikkontribwixxi għal żieda fil-produttività u t-tkabbir ekonomiku.

5. Governanza istituzzjonali tal-industrija tal-UE

5.1. Pjani ta’ azzjoni tal-UE fit-tul (UE2020, pjani tal-klima, eċċ.) għandhom jiġu riflessi minn pjani ta’ azzjoni industrijali. Il-ħolqien ta’ sinerġiji bejn inizjattivi ta’ politika differenti (l-ekonomija ċirkolari, l-innovazzjoni, il-politika tat-trasport, il-kummerċ, il-ħiliet, il-politika reġjonali) jikkontribwixxu b’mod definittiv biex jimmassimizzaw l-impatt tagħhom.

5.2. It- trasparenza hija fattur deċiżiv sabiex jiġi żgurat is-suċċess ta’ dan il-proċess. L-industrija kollha kemm hi trid “ taġixxi u tikkomunika” billi tipprovdi informazzjoni ta’ kwalità għolja (rilevanti, verifikabbli u komparabbli) sabiex tippermetti li l-impatti finanzjarji u dawk mhux finanzjarji jitkejlu b’mod preċiż tul il-katina ta’ valur mondjali ta’ prodott.

5.3. L-Għanijiet ta’ Żvilupp Sostenibbli (17-il SDG u 169 mira relatata) u l-ftehim ta’ Pariġi dwar it-tibdil fil-klima jaqdu r-rwol ta’ indikaturi fir-rigward tal-ġid komuni, iżda hemm bżonn urġenti li l-indikaturi jiġu adattati u estiżi permezz ta’ metodoloġija komuni li tikkombina parametri kwantitattivi u kwalitattivi u l-immonetizzar tal-esternalitajiet. Is-sett il-ġdid ta’ indikaturi għandu jinkludi dawk li jirrigwardaw id-dimensjoni tal-bidla fil-valur globali, filwaqt li jirrifletti l-valuri tal-UE.

5.4. Il-KESE jitlob li jiġu introdotti kodiċijiet ta’ mġiba għas-segmenti internazzjonalizzati tal-katina tal-valur tal-prodotti jew tas-servizzi Ewropej, kif huwa l-każ tal-ikel sostenibbli, li ħafna minnhom jibqgħu mingħajr governanza legali. Dan jitlob ukoll li ssir sorveljanza tas-suq aktar mill-qrib u li jiġu introdotti deterrenti jew penali għall-prattiki li jagħmlu ħsara lis-sostenibbiltà bħall-obsoloxxenza ppjanata.

5.5. Riċerka u Innovazzjoni Responsabbli msaħħa bħala parti minn approċċ minn isfel għal fuq. Tbassir aktar preċiż ta’ setturi speċifiċi, reġjun b’reġjun, u t-tqabbil tal-investiment mal-objettivi strateġiċi tal-UE għall-2030 u l-perspettivi għall-2050 msaħħa bħala parti minn approċċ minn isfel għal fuq. Tbassir aktar preċiż ta’ setturi speċifiċi, reġjun b’reġjun, u t-tqabbil tal-investiment mal-objettivi strateġiċi tal-UE għall-2030 u l-perspettivi għall-2050 ( 8 ) . L-UE għandha tiggarantixxi wkoll li l-ewwel applikazzjoni ffinanzjata minn fondi pubbliċi għandha ssir ġewwa l-UE. L-objettiv ta’ 3 % għall-investiment tar-R&Ż sa fl-aħħar għandu jinkiseb (attwalment huwa biss 1,9 %, inqas mit - 2,2 % taċ-Ċina). It-teknoloġiji fixkiela jeħtieġ li jkunu akkumpanjati minn pjani direzzjonali li jindirizzaw l-isfidi u l-kundizzjonijiet relatati mal-użu tagħhom (inkluż l-impatt ekonomiku, regolatorju u soċjali)

5.6. Il- qafas finanzjarju pluriennali tal-2021-2027 għandu jagħmel l-aktar provvediment speċifiku u dettaljat jew ir-riżorsi baġitarji addizzjonali jiġu allokati għal kull settur individwali, b’mod partikolari għall-politiki ta’ koeżjoni u dawk tar-R+Ż+i. L-appoġġ pubbliku għandu jiżdied fl-istadji kollha taċ-ċiklu tal-innovazzjoni, inkluż l-appoġġ għal negozji ġodda, demostraturi u piloti, proġetti kollaborattivi ta’ riċerka u żvilupp teknoloġiku, id-diffużjoni tat-teknoloġija, eċċ.

5.7. L-iżvilupp industrijali u l-unjoni tas-swieq kapitali tal-UE għandhom jippermettu li t-tfaddil privat u pubbliku jkun mobilizzat permezz ta’ perkorsi li jvarjaw minn investiment soċjalment responsabbli (SRI) sa responsabbiltà soċjali korporattiva (CSR). Iċ-ċertifikazzjoni tal-EMAS tista’ wkoll tottimizza u tibbilanċja r-rendimenti finanzjarji mal-vetturi għas-sostenibbiltà.

5.8. Tranżizzjoni ġusta tal-politika sal-2030 ma tfissirx biss li ssir innovazzjoni għall-persuni u jsiru investimenti fl-impjiegi għall-ħaddiema iżda anke li ssir innovazzjoni mal-persuni u mal-ħaddiema , billi jingħataw impjiegi ġodda u diċenti. F’dan ir-rigward, il-KESE jenfasizza li tal-manifattura għandha tibqa’ newtrali fir-rigward tat-teknoloġija.

6. Il-kisba tal-ambizzjoni fil-pjan ta’ azzjoni għall-industrija Ewropea

6.1. Il-bini ta’ soċjetà tat-tagħlim huwa kundizzjoni bażika għal industrija kompetittiva u innovattiva. L-Ewropa ma tistax tikkompeti ma’ ekonomiji emerġenti fuq il-bażi ta’ pagi; trid tkun aktar intelliġenti. Il-ħiliet huma kruċjali wkoll għall-impjegati mhux biss biex tiżdied l-impjegabbiltà tagħhom iżda wkoll għas-sigurtà tal-impjiegi, l-integrazzjoni soċjali u opportunitajiet aħjar fil-ħajja, l-investiment fil-ħiliet permanenti, fit-titjib tal-ħiliet u fit-taħriġ mill-ġdid tal-ħaddiema, il-promozzjoni ta’ edukazzjoni ta’ kwalità, it-taħriġ u l-iżvilupp professjonali tul il-ħajja tax-xogħol. Hemm il-ħtieġa għal “Aġenda ġdida għall-ħiliet għall-Ewropa” aktar ambizzjuża, li tirrevedi l-Qafas Ewropew ta’ Kompetenzi Ewlenin sabiex jiġi żgurat li l-persuni jiksbu l-għarfien u l-ħiliet li l-industrija tirrikjedi biex issaħħaħ ir-reżiljenza tal-ekonomija tal-Ewropa kif ukoll biex tippromovi l-iżvilupp sostenibbli (ir-raba’ mira tal-SDGs tan-NU).

6.2. Mekkaniżmi mtejba li jittrasferixxu l-għarfien bejn l-università + iċ-ċentri ta’ riċerka u s-setturi industrijali + l-impjegati tagħhom.

6.3. Ta’ spiss l-SMEs huma l-pijunieri fl-iżvilupp ta’ beni u servizzi innovattivi ta’ livell għoli, imma sikwit ma jkollhomx il-mezzi biex dawn l-innovazzjonijiet jitwasslu f’suq ikbar. F’konformità mal-prijoritajiet tal-politika industrijali tal-UE 2030, hemm il-ħtieġa għal firxa estensiva ta’ stimoli u benefiċċji possibbli li jutilizzaw bis-sħiħ il-qawwa tal-qafas pubbliku pan-Ewropew ibbażat fuq il-premji, speċjalment dik immirata lejn l-SMEs, iżda li tinkludi wkoll il-professjonijiet liberali bħala pijunieri fil-provvista u l-esportazzjoni ta’ servizzi innovattivi ta’ livell għoli bbażati fuq l-għarfien: — L-akkwist pubbliku strateġiku huwa lieva importanti tal-politika industrijali. L-potenzjal tiegħu għandu jiġi sfruttat bis-sħiħ billi jkunu integrati kriterji innovattivi, ekoloġiċi u soċjali fl-offerti pubbliċi minflok sempliċiment ikun imfittex l-orħos prezz. L-UE għandha tappoġġja lill-awtoritajiet f’dan ir-rigward billi tagħti gwida, tistabbilixxi helpdesk, tappoġġja l-ippjanar ta’ proġetti infrastrutturali kbar, u ttejjeb l-iskambju tal-aħjar prattiki — Appoġġ għall-internalizzazzjoni — Spazju virtwali (sandbox) għall-esperimentazzjoni tal-partijiet ikkonċernati, appoġġ għal validazzjoni minn qabel ta’ soluzzjonijiet innovattivi — Raggruppament (settorjali, orizzontali u vertikali) u inkubaturi ta’ negozji ġodda, l-għoti ta’ spinta għar-rabtiet bejn l-atturi industrjali sabiex jiġu kondiviżi u skambjati r-riżorsi — Mentoraġġ speċjalizzat u b’valur miżjud għoli, laqgħat regolari bejn in-negozji ġodda u n-negozji stabbiliti fis-settur sabiex ikun hemm kooperazzjoni fir-rigward tal-pjani u l-inizjattivi — Benefiċċji tat-taxxa u garanziji pubbliċi għall-appoġġ tal-investimenti — eċċ.

6.4. mudelli ekonomiċi sostenibbli ġodda innovazzjoni soċjali (modi ġodda ċċentrati fuq il-persuni biex jissodisfaw il-ħtiġijiet tas-soċjetà) b’riżultat tal-applikazzjoni ta’ metodi emerġenti. L-istimular tal-għarfien u l-konsolidazzjoni tal- ( 9 ) li jagħtu spinta lill-(modi ġodda ċċentrati fuq il-persuni biex jissodisfaw il-ħtiġijiet tas-soċjetà) b’riżultat tal-applikazzjoni ta’ metodi emerġenti.

6.5. Għandha tingħata attenzjoni speċjali lir-reġjuni inqas żviluppati u lir-reġjuni li jinsabu fi tranżizzjoni industrijali. L-aġenziji ta’ żvilupp lokali u l-firxa ta’ għodod għad-dispożizzjoni tagħhom iridu jservu bħala xpruni għall-ħolqien ta’ “mikroklimi” jew “ekosistemi” li jgħaqqdu flimkien u jikkatalizzaw is-sinerġiji li qed jikbru bejn il-manifattura u s-servizzi, fejn il-punt ta’ tluq tagħhom għandu jkun il-ħtiġijiet tal-persuni individwali u tar-reġjuni.

6.6. Ir-rwol tal- kummerċ internazzjonali huwa kruċjali sabiex jintlaqgħu l-isfidi tal-industrija sostenibbli. Reviżjoni u titjib tat-trattati u tal-ftehimiet preferenzjali dwar il-kummerċ ħieles (minn GATT sa TTIP), bl-introduzzjoni ta’ livell ta’ kundizzjonalità marbut mal-impenji tas-sostenibbiltà. L-istabbiliment ta’ pożizzjonijiet mhux negozjabbli (red lines): governanza legali u fiskali, riżoluzzjoni ta’ differenzi offshore, livelli minimi soċjali u ambjentali. Ir-reċiproċità fir-relazzjonijiet kummerċjali (eż. l-investimenti, l-akkwist pubbliku, is-sussidji) għandha tkun garantita.

6.7. Il-ħolqien ta’ aġenda settorjali għal ġestjoni bbilanċjata tat-tranżizzjoni lejn ekonomija ċirkolari b’livell baxx ta’ karbonju: l-iffissar ta’ miri għal setturi u żoni ġeografiċi, l-introduzzjoni ta’ pjani direzzjonali li jirriflettu ċirkustanzi reali, l-impatt tal-ispiża tal-enerġija u inputs oħrajn.

6.8. L-aġġornament tal-industrija għall-era diġitali se jittrasforma l-industrija Ewropea f’sistema ta’ manifattura b’intensità għolja ta’ informazzjoni u għarfien. Għalhekk il-KESE jixtieq jenfasizza l-prijoritajiet li ġejjin: — Il-promozzjoni sħiħa tal-użu ta’ teknoloġiji tal-informazzjoni fl-indirizzar tal-isfidi soċjetali — L-iżvilupp ta’ infrastruttura diġitali bi “prestazzjoni għolja” fl-Ewropa kollha — Jiġu indirizzati d-disparitajiet kbar fid-diġitizzazzjoni li jeżistu bejn ir-reġjuni u bejn kumpaniji kbar u żgħar — Jitħaffef l-iżvilupp tal-istandards tal-ICT — Tiġi indirizzata d-dimensjoni soċjali tad-diġitizzazzjoni: l-impatt fuq il-kwalità u l-kwantità tal-impjiegi, ir-regolazzjoni tal-ekonomija kollaborattiva biex tkun prevenuta l-kompetizzjoni inġusta — L-intelliġenza diġitali għandha tiżdied fil-livelli professjonali kollha; il-ħiliet diġitali għandhom ikunu promossi fil-livelli kollha tal-edukazzjoni (mill-iskola sat-tagħlim tul il-ħajja) — Id-definizzjoni ta’ regoli ġodda għat-tassazzjoni tal-ekonomija diġitali — L-iżgurar taċ-ċibersigurtà.

6.9. L-enerġija sikura, suffiċjenti u sostenibbli hija prijorità kruċjali għall-industrija u s-soċjetà. Enerġija rinnovabbli jeħtieġ li tkun disponibbli bi prezz kompetittiv. Dan se jirrikjedi wkoll investimenti kbar f’interkonnettività u grilji intelliġenti kif ukoll f’teknoloġiji rivoluzzjonarji fir-rigward tal-ħażna tal-enerġija. L-Użu Intelliġenti tal-Karbonju se jgħin ukoll sabiex l-iskart tal-karbonju u tal-idroġenu, li attwalment qed jiġi maħruq, ikun utilizzat mill-ġdid għall-produzzjoni ta’ fjuwils u sustanzi kimiċi sintetiċi. L-użu ta’ dawn il-prodotti jista’ jaċċelera b’mod sinifikanti. It-taqqis ta’ CO 2 fis-settur kombinat tal-azzar/sustanzi kimiċi/trasport. Dawn il-fjuwils sintetiċi, jew materja prima, għandhom jiġu promossi fid-Direttiva dwar l-Enerġija Rinnovabbli.

6.10. Il-KESE jixtieq jenfasizza l-importanza ta’ pjani ta’ azzjoni għal setturi u ktajjen ta’ valur b’potenzjal qawwi ta’ tkabbir, għat-titjib strutturali tal-industriji tradizzjonali, u għall-appoġġ tad-dekarbonizzazzjoni fl-industriji li jużaw ħafna enerġija.

6.11. Il-politika industrijali se jkollha tagħti attenzjoni speċjali lis-settur tat-trasport li qiegħed f’xifer ta’ paradigma kompletament ġdida hekk kif qed iseħħ ħafna tfixkil teknoloġiku fl-istess ħin: l-elettrifikazzjoni, id-diġitalizzazzjoni tal-produzzjoni, karozzi konnessi u awtomatizzati, l-integrazzjoni ta’ trasport privat u kollettiv.

Brussell, is-17 ta’ Ottubru 2018. Il-President tal-Kumitat Ekonomiku u Soċjali Ewropew Luca JAHIER

(1) Implimentazzjoni kontinwa tal-Pjan ta’ Azzjoni għal Kooperazzjoni Settorjali dwar il-Ħiliet.

(2) COM(2018) 97 final.

(3) ftp://ftp.unibocconi.it/pub/RePEc/bcu/papers/iefewp69.pdf

(4) Ir-riżoluzzjoni tal-Parlament Ewropew tal-4 ta’ Ottubru 2018 dwar “Il-kontribut tal-UE għal strument vinkolanti tan-NU dwar korporazzjonijiet transnazzjonali fir-rigward tad-drittijiet tal-bniedem (2018/2763 (RSP)” http://www.europarl.europa.eu/sides/getDoc.do?type=TA&reference=P8-TA-2018-0382&format=XML&language=MT

(5) “Litiku”: minn “lisi”, tkisser (ara “elettrolisi”), tiddistribwixxi. informazzjoni distribwita.

(6) Acemoglu, D. u P. Restrepo (2017), “Robots and jobs: evidence from US labour markets” (Ir-robotika u l-impjiegi: evidenza mis-swieq tax-xogħol tal-Istati Uniti), Dokument ta’ Ħidma NBER Nru 23285. Arntz, M. T. Gregory u U. Zierahn (2016), “The risk of automation for jobs in OECD countries: a comparative analysis” (Ir-riskju ta’ awtomazzjoni għall-impjiegi fil-pajjiżi tal-OECD: analiżi komparattiva), Dokumenti ta’ Ħidma Soċjali, dwar l-Impjiegi u l-Migrazzjoni tal-OECD Nru 189.

(7) Ara SC/047 ĠU C 81, 2.3.2018, p. 44.

(8) Kif stabbilit fl-Opinjoni tal-KESE SC/047 ĠU C 81, 2.3.2018, p. 44.

(9) Ara l-opinjoni esploratorja tal-KESE SC/048. ĠU C 81, 2.3.2018, p. 57.